Juan de la Cierva
Store norske leksikon,Teknologi og industri,Transport,Luftfart,Biografier i luftfart
Juan de la Cierva var en spansk ingeniør og flykonstruktør, som er kjent som oppfinner av autogiroen.
Karriere Hans første autogiro var i luften ved Madrid 9. januar 1923, og suksessen ble tilskrevet de hengslede fester som gjorde at rotorbladene kunne vippe opp og ned etter som de under rotasjonen beveget seg fremover eller bakover i forhold til fluktretningen. Han klarla også prinsippene for autorotasjon. Cierva opprettet i 1926 sin egen fabrikk i Storbritannia, og her og i Frankrike, Japan, Tyskland og USA ble autogiroer produsert i et betydelig antall. Hans mest vellykkede type var trolig Cierva 30A, der motoren var koblet til rotoren for å drive denne rundt før start. Cierva omkom ved en ruteflyulykke. Les mer i Store norske leksikon autogiro autorotasjon